PATVIRTINTA

Pirkimo komisijos 2019-02-22

Protokolu

# GAMTINIŲ DUJŲ PIRKIMAS

# ATVIRO KONKURSO SĄLYGOS

1. **BENDROSIOS NUOSTATOS**

# 1.1. Akcinė bendrovė „VILNIAUS ŠILUMOS TINKLAI“ (toliau – Įsigyjančioji organizacija) numato įsigyti kurą – gamtines dujas (toliau – Kuras) – atviro konkurso būdu (toliau – Konkursas / Pirkimas).

# 1.2. Pirkimas vykdomas vadovaujantis Lietuvos Respublikos energijos išteklių rinkos įstatymu, Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis, patvirtintomis Lietuvos Respublikos Vyriausybės 2003 m. kovo 3 d. nutarimu Nr. 277 „Dėl įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklių patvirtinimo“ (toliau – Taisyklės), bei kitais Lietuvos Respublikos teisės aktais ir šiomis Konkurso sąlygomis.

# 1.3. Konkurso sąlygose vartojamos pagrindinės sąvokos yra apibrėžiamos Taisyklėse.

## 1.4. Išankstinis informacinis skelbimas apie Pirkimąnebuvo paskelbtas.

1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų ir konfidencialumo bei nešališkumo reikalavimų.

1.6. Šio Pirkimo metu derybos yra draudžiamos ir nebus vykdomos.

1.7. Įsigyjančioji organizacija yra pridėtinės vertės mokesčio (toliau – PVM) mokėtoja.

1.8. Visos Konkurso sąlygos nustatytos Pirkimo dokumentuose, kuriuos sudaro:

1.8.1. skelbimas apie Pirkimą;

1.8.2. Konkurso sąlygos (kartu su priedais);

1.8.3. dokumentų paaiškinimai (patikslinimai), taip pat atsakymai į Tiekėjų klausimus (jeigu bus);

1.8.4. kita Įsigyjančiosios organizacijos pateikta informacija.

1.9. Šio Pirkimo metu nėra parengtas Sutarties projektas. Esminės sutarties sąlygos išdėstytos Konkurso sąlygų 15 dalyje.

1.10. Bet kokia informacija, Konkurso sąlygų paaiškinimai, pranešimai ar kitas Įsigyjančiosios organizacijos ir Tiekėjų susirašinėjimas vykdomas tik el. paštu, taip pat skelbiami Įsigyjančios organizacijos interneto svetainėje adresu: <http://chc.lt/lt>.

**2. PIRKIMO OBJEKTAS**

1. 2.1. Pirkimo objektas – **gamtinės dujos.** Perkamas Kuras apibūdintas Konkurso sąlygų priede Nr. 1 „Techninė specifikacija“.
2. 2.2. Planuojamas pirkti Kuro kiekis 665.300 MWh.
3. 2.3. Numatomas Kuro tiekimo terminas nuo Sutarties pasirašymo dienos iki 2020 m. sausio 1 d.

2.4. Kuro pirkimo vieta – Lietuvos virtualus prekybos taškas, kuriame Tiekėjas parduoda, o Įsigyjančioji organizacija perka.

**3. KVALIFIKACINIAI REIKALAVIMAI**

3.1. Tiekėjas, dalyvaujantis Pirkime, turi atitikti žemiau lentelėje nurodytus minimalius kvalifikacijos reikalavimus ir pateikti nurodytus kvalifikacinius reikalavimus įrodančius dokumentus:

|  |  |  |
| --- | --- | --- |
| *Nr.* | *Kvalifikaciniai reikalavimai Tiekėjams* | *Kvalifikacinius reikalavimus įrodantys ir kiti pateikiami dokumentai* |
| 1. | Tiekėjas turi teisę verstis ta veikla, kuri reikalinga Pirkimo sutarčiai įvykdyti. | Pateikti:  Valstybinės kainų ir energetikos kontrolės komisijos licencijos ar leidimo verstis gamtinių dujų tiekimo veikla Lietuvos Respublikos teritorijoje, įmonės vadovo ar jo įgalioto asmens patvirtintą kopiją. |

3.2. Įsigyjančioji organizacija atmeta Tiekėjo pasiūlymą, jeigu Pirkimo komisija, nustato, kad jis pateikė netikslius arba neišsamius kvalifikacinius duomenis ir jeigu Įsigyjančiosios organizacijos paprašytas Tiekėjas ne vėliau kaip per 3 darbo dienas po tokio prašymo Tiekėjui pateikimo nepašalino šių trūkumų. Tiekėjui per nustatytą terminą nepateikus Įsigyjančiosios organizacijos prašyme nurodytų duomenų, Įsigyjančioji organizacija ne vėliau kaip per 2 darbo dienas nuo sprendimo apie Tiekėjo pasiūlymo atmetimą apie tai raštu informuoja Tiekėją.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei Pirkimo procedūrose dalyvauja ūkio subjektų grupė, ji pateikia jungtinės veiklos sutartį. Jungtinės veiklos sutartyje turi būti nurodyti kiekvieno šios sutarties dalyvio įsipareigojimai vykdant numatomą su Įsigyjančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties dalyvių atsakomybę už prievolių Įsigyjančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įsigyjančiajai organizacijai pasiūlius sudaryti Pirkimo sutartį, ši ūkio subjektų grupė įgautų tam tikrą teisinę formą.

**5. KAINOS NUSTATYMAS IR VERTINIMAS**

5.1. Tiekėjai pasiūlyme pateikia gamtinių dujų kainą eurais pagal paskutinio mėnesio (prieš pasiūlymo pateikimo dieną ėjusio paskutinio mėnesio) UAB GET Baltic gamtinių dujų biržos interneto svetainėje paskelbtą Lietuvos prekybos aikštelės gamtinių dujų vidutinę svertinę kainą (EUR/MWh, be PVM), **nurodo siūlomą nuolaidą**, taikomą PVM bei bendrą kainą.

5.2. Į gamtinių dujų kainą turi būti įskaityti visi mokesčiai ir visos Tiekėjo išlaidos iki Lietuvos virtualaus prekybos taško, kuriuos privalo sumokėti Tiekėjas.

5.3. Gamtinių dujų kaina sutarties galiojimo laikotarpiu bus apskaičiuojama kiekvieną mėnesį pagal UAB GET Baltic gamtinių dujų biržos Lietuvos prekybos aikštelėje skelbiamą mėnesio vidutinę svertinę kainą (EUR/MWh, be PVM) ir Tiekėjo taikomą nuolaidą (EUR/MWh, be PVM).

Jeigu Tiekėjo gamtinių dujų kaina už ataskaitinį laikotarpį (atskaitinio laikotarpio UAB GET Baltic gamtinių dujų biržos Lietuvos prekybos aikštelėje vidutinė svertinė kaina (EUR/MWh, be PVM) ir Tiekėjo taikoma nuolaida) **yra didesnė negu Įsigyjančiosios organizacijos per ataskaitinį laikotarpį įsigytų gamtinių dujų vidutinė svertinė kaina** (EUR/MWh, be PVM) UAB GET Baltic gamtinių dujų biržoje,tokiu atveju Tiekėjo nuolaida taikoma nuoĮsigyjančiosios organizacijos **per ataskaitinį laikotarpį įsigytų gamtinių dujų vidutinės svertinės kainos** (EUR/MWh, be PVM), kurios vidurkis už ataskaitinį laikotarpį yra skelbiamas <https://chc.lt/lt/musu-veikla/energijos-istekliu-pirkimai/gamtiniu-duju-isigijimai/64>, **UAB GET Baltic gamtinių dujų biržoje.** Tiekėjui pareikalavus, Įsigyjančioji organizacija pateiks iš gamtinių dujų biržos sudarytų sandorių mėnesio išklotinę.

5.4. Tiekėjo pasiūlyta gamtinių dujų nuolaida (EUR/MWh, be PVM) negali kisti visu sutarties galiojimo laikotarpiu.

5.5. **Vertinant pasiūlymus, bus vertinama vienos MWh kaina EUR/MWh,** be PVM.

5.6. Pasiūlymo kaina (įskaitant ir visas kainos sudėtines dalis bei įkainius, jei tokie yra) **nurodoma skaičiais ir ne daugiau kaip dviejų skaičių po kablelio tikslumu.**

5.7. Jeigu Tiekėjas pasiūlys didesnę gamtinių dujų kainą eurais nei pagal paskutinio mėnesio (prieš pasiūlymo pateikimo dieną ėjusio paskutinio mėnesio) UAB GET Baltic gamtinių dujų biržos interneto svetainėje paskelbtą Lietuvos prekybos aikštelės gamtinių dujų mėnesio vidutinę svertinę kainą arba pasiūlys kainą ne pagal Konkurso sąlygų 5 skyriuje nurodytą tvarką, tokio Tiekėjo pasiūlymas bus atmetamas ir Tiekėjas bus pašalinamas iš Pirkimo procedūros.

**6. TIEKIMO TVARKA**

6.1. Reikalavimai Kuro tiekimui nustatyti Konkurso sąlygų priede Nr. 1 „Techninė specifikacija“.

**7. MOKĖJIMO SĄLYGOS IR TERMINAI**

7.1. Už faktiškai, per ataskaitinį laikotarpį, laiku pristatytą kokybišką kurą bus apmokama iki einamojo mėnesio 30 (trisdešimtos) kalendorinės dienos, nustatytu laiku (t. y. iki 7-os po ataskaitinio laikotarpio kalendorinės dienos) pateikus PVM sąskaitą faktūrą ar kito tipo priklausančio išrašyti ir naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu))) Įsigyjančiai organizacijai pateikto dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.

7.2. PVM sąskaitos teikimo mokesčio išlaidos, naudojantis elektronine paslauga „E. sąskaita“, nebus kompensuojamos.

**8. KONKURSO PASIŪLYMO GALIOJIMO UŽTIKRINIMAS**

8.1. Konkurso pasiūlymų galiojimo užtikrinimas nereikalaujamas.

**9. KONKURSO PASIŪLYMŲ RENGIMAS, PATEIKIMAS, KEITIMAS**

9.1. Tiekėjas gali pateikti tik vieną pasiūlymą. Šis apribojimas taikomas ir Taisyklių 9.11 punkte (susijusios įmonės) nurodytiems Tiekėjams, priklausantiems susijusių įmonių grupei, tai yra visi asmenys, susiję Taisyklėse nurodytais būdais, gali pateikti tik vieną pasiūlymą dėl to paties Pirkimo objekto. Jeigu tokį pasiūlymą pateikia bent vienas iš tokių Tiekėjų, kiti susiję asmenys dėl šio Pirkimo objekto pateikti pasiūlymų negali. **Tiekėjas kartu su pasiūlymu privalo pateikti rašytinį patvirtinimą, kad laikomasi šios sąlygos.** Jeigu atskirus pasiūlymus pateikia Tiekėjai, tarpusavyje susiję pagal Taisyklių 9.11 punkte nurodytus kriterijus, vėliau pasiūlymą pateikusio Tiekėjo dokumentai atmetami kaip neatitinkantys Taisyklėmis nustatytos sąlygos.

9.2. Pateikdamas pasiūlymą, Tiekėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.

9.3. **Pasiūlymas, pasirašytas Tiekėjo arba jo įgalioto asmens, turi būti pateikiamas raštu, užklijuotame voke.** Tiekėjas kainos pasiūlymą privalo pateikti pagal šių Konkurso sąlygų priede Nr. 2 pateiktą formą. Pasiūlymas teikiamas užklijuotame voke. Ant voko turi būti užrašytas Įsigyjančiosios organizacijos pavadinimas, adresas, pirkimo pavadinimas, Tiekėjo pavadinimas ir adresas. Ant voko taip pat turi būti užrašas **„Neatplėšti iki pasiūlymų pateikimo termino pabaigos“**. Vokas su pasiūlymu grąžinamas jį atsiuntusiam Tiekėjui, jeigu pasiūlymas pateiktas neužklijuotame voke.

9.4. Tiekėjai pasiūlymus rengia ir pateikia lietuvių kalba.

9.5. Pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pavyzdžiui, surišti ar sutvirtinti kniedėmis, tai yra sutvirtinti tarpusavyje), ir paskutinio lapo antrojoje pusėje patvirtinti Tiekėjo ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas Tiekėjo ar jo įgalioto asmens vardas ir (ar) padėtas antspaudas (jeigu jie turi antspaudą), nurodyta pavardė, pareigos (jeigu jos yra) ir pasiūlymo lapų skaičius.

9.6. Pasiūlymą sudaro Tiekėjo raštu pateiktų dokumentų visuma:

9.6.1. įgaliojimo ar kito dokumento (pvz., pareigybės aprašymo), suteikiančio teisę pasirašyti Tiekėjo pasiūlymą, kopija *(taikoma kai pasiūlymą patvirtina ne įmonės vadovas, o įgaliotas asmuo)*;

9.6.2. užpildyta Konkurso sąlygų 2 priede pateikta pasiūlymo forma;

9.6.3. informacija ir Tiekėjo kvalifikaciją patvirtinantys dokumentai, nurodyti 3-ioje dalyje.

9.6.4. jungtinės veiklos sutarties kopija (*jeigu dalyvauja ūkio subjektų grupė*);

9.6.5. kiti Konkurso sąlygose reikalaujami dokumentai.

9.7. Pasiūlymas turi būti pateiktas **iki** **2019 m. vasario 27 d. 10 val. 00 min.** (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu:Akcinė bendrovė „VILNIAUS ŠILUMOS TINKLAI“, Spaudos g. 6, 05132 Vilnius, Lietuva.

9.8. Pasiūlymuose nurodoma Kuro kaina pateikiama eurais.Apskaičiuojant kainą, turi būti atsižvelgta į Pirkimo dokumentuose nurodytą apimtį, į sąlygų reikalavimus ir pan. **Į kuro kainą turi būti įskaityti visi mokesčiai ir visos Tiekėjo išlaidos iki Lietuvos virtualaus prekybos taško. Tiekėjas pasiūlyme turi nurodyti kainą pagal Konkurso sąlygų priede Nr. 2 nustatytą pasiūlymo formą.**

9.9. Visi konkurso pasiūlymai galioja **90** kalendorinių dienų nuo pasiūlymų pateikimo galutinio termino dienos. Kol nesibaigęs pasiūlymų galiojimo terminas, Įsigyjančioji organizacija gali prašyti, kad Tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą *(jei reikalaujama)*.

9.10. Tiekėjai, kurie sutinka pratęsti pasiūlymų galiojimo laiką ir apie tai raštu praneša Įsigyjančiajai organizacijai, pratęsia pasiūlymų galiojimo užtikrinimo terminą arba pateikia naują pasiūlymų galiojimo užtikrinimą *(jei reikalaujama)*. Jeigu Tiekėjas per 5 darbo dienas nuo Įsigyjančiosios organizacijos prašymo išsiuntimo neatsako į Įsigyjančiosios organizacijos rašytinį prašymą pratęsti pasiūlymų galiojimo užtikrinimo terminą, jo nepratęsia arba nepateikia naujo pasiūlymų užtikrinimo, laikoma, kad jis atmetė prašymą pratęsti pasiūlymo galiojimo terminą ir atšaukė savo pasiūlymą.

9.11. Kol nesibaigęs pasiūlymų pateikimo terminas, Tiekėjas gali pakeisti arba atšaukti savo pasiūlymą, neprarasdamas teisės į savo pasiūlymo galiojimo užtikrinimą, jeigu Pirkimo dokumentuose nenustatyta kitaip. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pasiūlymų pateikimo termino pabaigą.

9.12. Jeigu pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam Tiekėjui.

9.13. Vokas su pasiūlymu grąžinamas ir tuo atveju, jeigu pasiūlymas pateiktas neužklijuotame voke.

**10. KONKURSO SĄLYGŲ PAAIŠKINIMAS IR PATIKSLINIMAS**

10.1. Tiesioginį ryšį su Tiekėjais įgaliotas palaikyti vyresnysis pirkimų vadybininkas Algirdas Leleiva, el. paštas: [algirdas.leleiva@chc.lt](mailto:algirdas.leleiva@chc.lt) Kitomis priemonėmis ir (ar) būdais pateikti Tiekėjų klausimai nebus nagrinėjami.

10.2. Įsigyjančioji organizacija privalo atsakyti į kiekvieną Tiekėjo rašytinį prašymą paaiškinti (patikslinti) Konkurso sąlygas per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į Tiekėjų klausimus papildomai skelbiami pirkimo skelbime nurodytu interneto adresu.

10.3. Įsigyjančioji organizacija, atsakydama į Tiekėjo prašymą, skelbia tokius paaiškinimus interneto adresu, nurodytu Pirkimo skelbime.

10.4. Nesibaigus pasiūlymų pateikimo terminui, Įsigyjančioji organizacija savo iniciatyva gali paaiškinti (patikslinti) Pirkimo dokumentus. Tokius paaiškinimus (patikslinimus) Įsigyjančioji organizacija skelbia interneto adresu, nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pasiūlymų pateikimo terminą.

10.5. Įsigyjančioji organizacija nerengs susitikimų su Tiekėjais dėl pirkimo dokumentų paaiškinimų.

**11. VOKŲ SU KONKURSO PASIŪLYMAIS ATPLĖŠIMAS**

11.1. Vokai su pasiūlymais atplėšiami komisijos posėdyje.Komisijos posėdis, kuriame atplėšiami vokai su pasiūlymais vyks adresu: Jočionių g. 13, 02300 Vilnius. Vokų atplėšimo pradžia **2019 m. vasario 27 d. 10 val. 10 min. (Lietuvos laiku).**

11.2. Vokų su pasiūlymais atplėšimo procedūroje turi teisę dalyvauti visi pasiūlymus pateikę Tiekėjai arba jų įgalioti atstovai.

11.3. Vokų su pasiūlymais atplėšimo procedūroje dalyvaujantiems Tiekėjams ar jų atstovams skelbiamas pasiūlymą pateikusio Tiekėjo pavadinimas, siūlomas Kuro kiekis ir pasiūlyme nurodyta bendra kaina (be PVM) ir pranešama, ar pateiktas pasiūlymo galiojimo užtikrinimas *(jeigu jo reikalaujama)*, ar pateikto pasiūlymo lapai reikiamai sutvirtinti tarpusavyje, sunumeruoti ir pasiūlymas paskutinio lapo antrojoje pusėje patvirtintas Tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymo lapų skaičius.

11.5. Atplėšiant vokus su pasiūlymais, komisija turi leisti posėdyje dalyvaujantiems Tiekėjams ar jų įgaliotiems atstovams viešai ištaisyti komisijos pastebėtus jų pasiūlymo lapų sutvirtinimo tarpusavyje ar įforminimo trūkumus, kuriuos įmanoma ištaisyti per posėdį: nesunumeruoti pasiūlymo puslapiai, paskutinio lapo antrojoje pusėje nėra Tiekėjo ar jo įgalioto asmens parašo ir (ar) antspaudo (jeigu jie turi antspaudą), nenurodytas Tiekėjo ar jo įgalioto asmens vardas, pavardė pareigos, pasiūlymo lapų skaičius.

11.6. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems Tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis Tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Įsigyjančioji organizacija negali atskleisti Tiekėjo pasiūlyme esančios konfidencialios informacijos.

11.7. Tolesnes pateiktų pasiūlymų nagrinėjimo, vertinimo ir palyginimo procedūras komisija atlieka pasiūlymus pateikusiems Tiekėjams nedalyvaujant.

**12. KONKURSO PASIŪLYMŲ NAGRINĖJIMAS, VERTINIMAS IR PALYGINIMAS**

12.1. Įsigyjančioji organizacija pasiūlymus vertina remdamasi mažiausios kainos kriterijumi už vieną MWh be PVM.

12.2. Komisija tikrina Tiekėjų pateiktų kvalifikacijos duomenų atitiktį Pirkimo sąlygose nustatytiems minimaliems kvalifikacijos reikalavimams. Jeigu Komisija nustato, kad Tiekėjo pateikti kvalifikacijos duomenys yra neišsamūs arba netikslūs, ji privalo raštu prašyti Tiekėjo juos papildyti arba paaiškinti per Įsigyjančiosios organizacijos nurodytą terminą.

12.3. Komisija priima sprendimą dėl kiekvieno Pasiūlymą pateikusio Tiekėjo atitikties Pirkimo sąlygose nustatytiems minimaliems kvalifikaciniams reikalavimams ir kiekvienam iš jų raštu praneša apie šio patikrinimo rezultatus. Teisę dalyvauti tolesnėse Pirkimo procedūrose turi tik tie Tiekėjai, kurių kvalifikacijos duomenys atitinka Pirkimo dokumentuose nustatytus minimalius kvalifikacinius reikalavimus.

12.4. Įsigyjančioji organizacija gali prašyti, kad Tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Jeigu Tiekėjas pateikia netikslius, neišsamius pirkimo dokumentuose nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, Įsigyjančioji organizacija privalo prašyti Tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo Įsigyjančiosios organizacijos prašymo išsiuntimo.

12.5. Įsigyjančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

12.6. Jeigu Tiekėjas per Įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia Pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis Pirkimo dokumentuose nustatytų reikalavimų.

12.7. Komisija gali atmesti visus pateiktus pasiūlymus, jeigu visų Tiekėjų pasiūlytos kainos Įsigyjančiajai organizacijai per didelės ir nepriimtinos.

12.8. Komisija turi atmesti Tiekėjo pateiktą pasiūlymą, jeigu:

12.8.1. pasiūlymą pateikęs Tiekėjas neatitinka Pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;

12.8.2. pateiktas pasiūlymas neatitinka Pirkimo dokumentuose nurodytų reikalavimų.

12.9. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas Tiekėjas, kurio vokas su pasiūlymais įregistruotas anksčiausiai. Pasiūlymų eilė nenustatoma, kai pasiūlymą pateikia tik vienas Tiekėjas.

12.10. Pranešimas apie laimėjusį pasiūlymą išsiunčiamas visiems pasiūlymus pateikusiems Tiekėjams ne vėliau kaip per 5 darbo dienas nuo komisijos sprendimo priėmimo.

12.11. **Vertinant pasiūlymus bus vertinama vienos MWh kaina EUR be PVM**.

12.12. Jeigu pasiūlyme kaina nurodyta kita valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.

**13. SUTARTIES SUDARYMAS**

13.1. Įsigyjančioji organizacija iki Pirkimo sutarties sudarymo turi teisę nutraukti bet kurias Pirkimo procedūras, jeigu atsiranda aplinkybių, kurių nebuvo galima numatyti. Įsigyjančioji organizacija ne vėliau kaip per 3 darbo dienas nuo aplinkybių atsiradimo išsiunčia pranešimus apie tai pasiūlymus pateikusiems Tiekėjams, o jeigu pasiūlymų teikimo terminas dar nepasibaigęs, – papildomai paskelbia apie tai Pirkimo skelbime nurodytu interneto adresu.

13.2. Įsigyjančioji organizacija sudarys Pirkimo sutartį su Tiekėju, kurio pasiūlymas komisijos sprendimu pripažintas geriausiu. Geriausią pasiūlymą pateikusiam Tiekėjui ne vėliau kaip per 5 darbo dienas nuo komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia atvykti sudaryti Pirkimo sutarties.

13.3. Jeigu laimėtojas raštu atsisako sudaryti Pirkimo sutartį arba nepateikia Pirkimo dokumentuose nustatyto Pirkimo sutarties įvykdymo užtikrinimo (jei reikalaujama), arba iki Įsigyjančiosios organizacijos nurodyto laiko nepasirašo Pirkimo sutarties, arba atsisako sudaryti sutartį Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju Įsigyjančioji organizacija siūlo sudaryti Pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti Pirkimo sutartį.

**14. PRETENZIJŲ NAGRINĖJIMO TVARKA**

14.1. Tiekėjai gali pateikti pretenziją Įsigyjančiajai organizacijai. Pretenzija turi būti pareikšta raštu per 5 darbo dienas nuo dienos, kurią kandidatas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki Pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.

14.2. Įsigyjančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu pranešti pretenziją pateikusiam Tiekėjui apie priimtą sprendimą.

14.3. Bet kokie Įsigyjančiosios organizacijos ir Tiekėjų tarpusavio santykiai, nenumatyti šiose konkurso sąlygose, reguliuojami Lietuvos Respublikos įstatymais, taisyklėmis ir kitais teisės aktais.

**15. PIRKIMO SUTARTIES SĄLYGOS**

15.1. Pirkimo sutartis negali būti sudaroma, kol nesibaigė Taisyklėse nustatytas sutarties sudarymo atidėjimo terminas. Sutarties sudarymo atidėjimo terminas nustatomas 5 darbo dienos, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems Tiekėjams dienos. Atidėjimo terminas nenustatomas, kai pasiūlymą pateikia vienas Tiekėjas.

15.2. Sudarant pirkimo sutartį, joje negali būti keičiama laimėjusio Tiekėjo pasiūlyta nuolaida (kaina) ar keičiamas jos nustatymo būdas, pasiūlymo turinys, sutarties įvykdymo užtikrinimo reikalavimai.

15.3. Pirkimo sutarties sąlygos Pirkimo sutarties galiojimo laikotarpiu negali būti keičiamos, išskyrus tokias Pirkimo sutarties sąlygas, kurias pakeitus nebūtų pažeisti Taisyklių 3 punkte nustatyti principai ir tikslai.

15.4. Pirkimo sutarties esminės bei kitos sąlygos nustatytos Pirkimo dokumentuose ir nurodytos žemiau turi būti įtrauktos į Pirkimo sutartį.

15.5. Gamtinės dujosturi būti tiekiamos vadovaujantis Lietuvos Respublikos energetikos ministro 2014 m. spalio 10 d. įsakymu Nr. 1-248 patvirtintomis Gamtinių dujų tiekimo ir vartojimo taisyklėmis, taip pat kitų teisės aktų, reglamentuojančių gamtinių dujų tiekimą, nuostatomis ir Techninėje specifikacijoje (Konkurso sąlygų 1 priedas) nurodytais reikalavimais.

15.6. Gamtinių dujų kainos apskaičiavimas sutarties galiojimo laikotarpiu:

15.6.1. Gamtinių dujų **1 MWh** **(be PVM)** kaina sutarties galiojimo laikotarpiu kiekvieną ataskaitinį mėnesį bus apskaičiuojama: **UAB GET Baltic gamtinių dujų biržos interneto svetainėje Lietuvos prekybos aikštelėje skelbiama gamtinių dujų mėnesio vidutinė svertinė kaina EUR/MWh (be PVM) –** (*minus)* **Tiekėjo taikoma nuolaida** (*nuo gamtinių dujų biržos operatoriaus UAB GET Baltic gamtinių dujų biržos**interneto svetainėjeLietuvos prekybos aikštelėje skelbiamos gamtinių dujų mėnesio vidutinės svertinės kainos*) **EUR/MWh (be PVM).**

Jeigu Tiekėjo gamtinių dujų kaina už ataskaitinį laikotarpį (atskaitinio laikotarpio UAB GET Baltic gamtinių dujų biržos Lietuvos prekybos aikštelėje vidutinė svertinė kaina EUR/MWh (be PVM) ir Tiekėjo taikoma nuolaida) yra didesnė negu Įsigyjančiosios organizacijos per ataskaitinį laikotarpį įsigytų gamtinių dujų vidutinė svertinė kaina EUR/MWh (be PVM) UAB GET Baltic gamtinių dujų biržoje, **tokiu atveju Tiekėjo nuolaida taikoma nuo Įsigyjančiosios organizacijos per ataskaitinį laikotarpį įsigytų gamtinių dujų vidutinės svertinės kainos** EUR/MWh (be PVM), kurios vidurkis už ataskaitinį laikotarpį yra skelbiamas <https://chc.lt/lt/musu-veikla/energijos-istekliu-pirkimai/gamtiniu-duju-isigijimai/64>, **UAB GET Baltic gamtinių dujų biržoje.** Tiekėjui pareikalavus, Įsigyjančioji organizacija pateiks iš gamtinių dujų biržos sudarytų sandorių mėnesio išklotinę.

15.6.2. Tiekėjo pasiūlyta **nuolaida** **EUR/MWh (be PVM**) negali kisti visu sutarties galiojimo laikotarpiu.

15.6.3. Įsigaliojus Lietuvos Respublikos teisės aktams dėl PVM dydžio pasikeitimo, kuriais būtų keičiamas PVM įkainio dydis prie Pirkimo sutartyje nustatytos gamtinių dujų kainos be PVM, pridedant naują PVM. Šiais atvejais kainos perskaičiavimas neįforminamas raštišku šalių susitarimu, visi pakeitimai nurodomi pateiktoje sąskaitoje faktūroje. Pasikeitus kitiems mokesčiams, dujų kaina nekeičiama.

15.7. Atsiskaitymo tvarka už suvartotas gamtines dujas:

15.7.1. Tiekėjas iki 4 darbo dienos, po ataskaitinio laikotarpio pateikia faktiškai per ataskaitinį laikotarpį sunaudotą dujų kiekį. Pasirašomas „Pirkimo – pardavimo aktas“.

15.7.2. Tiekėjas PVM sąskaitą faktūrą už patiektas dujas, per ataskaitinį laikotarpį, Įsigyjančiajai organizacijai pateikia iki 7-os po ataskaitinio laikotarpio kalendorinės dienos;

15.7.3. Visi atsiskaitymai pagal Pirkimo sutartį atliekami eurais.

15.7.4. Įsigyjančioji organizacija už faktiškai sunaudotas dujas per ataskaitinį laikotarpį sumoka iki einamojo mėnesio 30 (trisdešimtos) kalendorinės dienos nustatytu laiku pateikus PVM sąskaitą faktūrą (t. y. iki 7-os po ataskaitinio laikotarpio kalendorinės dienos). PVM sąskaita faktūra privalo būti teikiama naudojantis informacinės sistemos „E. Sąskaita“ priemonėmis.

15.8. Šalių atsakomybė:

15.8.1. Tiekėjui nepateikus Techninės specifikacijos 9 punkte nurodytų gamtinių dujų kiekių ir (ar) neužtikrinus 16 punkte paros kiekio, Tiekėjas privalo padengti Įsigyjančiajai organizacijai balansavimo sąnaudas: balansavimo paros kaina minus Tiekėjo ataskaitinio mėnesio gamtinių dujų pardavimo kaina padauginta iš nepatiekto paros kiekio, EUR be PVM.

15.8.2. Įsigyjančioji organizacija, nesumokėjusi už tiekiamas gamtines dujas sutartyje nustatytais terminais, moka Tiekėjui 0,02 proc. dydžio delspinigius nuo laiku nesumokėtos sumos be PVM už kiekvieną pradelstą dieną.

15.9. Sutartis baigiasi, atsiradus bent vienai aplinkybei:

15.9.1. pasibaigus dujų tiekimo laikotarpiui, Įsigyjančiajai organizacijai atsiskaičius su Tiekėju už sunaudotas dujas ir kai sutarties šalys tinkamai įvykdo visas iš sutarties kylančias prievoles;

15.9.2. kai šalys sutaria sutartį nutraukti arba sutartis nutraukiama teisės aktuose ar sutartyje nustatytais atvejais, taip pat teismo sprendimu.

15.10. Sutarties nutraukimo tvarka:

15.10.1. pirkimo sutartis gali būti nutraukta šalių susitarimu, o neįvykdytų finansinių įsipareigojimų atžvilgiu – visiškai juos įvykdant;

15.10.2. šalis gali vienašališkai nutraukti Pirkimo sutartį prieš 30 kalendorinių dienų apie pirkimo sutarties nutraukimą įspėjusi kita šalį, jeigu kita Pirkimo sutarties šalis nevykdo ar netinkamai vykdo įsipareigojimus ir tai yra esminis pirkimo sutarties pažeidimas. Esminis pirkimo sutarties pažeidimas – praleistas prievolės įvykdymo terminas ir (ar) šalies prievolės per papildomai nustatytą terminą nevykdymas.

15.11. Ginčų sprendimo tvarka. Ginčai, kylantys dėl šios pirkimo sutarties vykdymo, sprendžiami šalių tarpusavio susitarimu arba Lietuvos Respublikos teisės aktuose nustatyta tvarka.

15.12. Pirkimo sutarties galiojimas. Pirkimo sutartis įsigalioja nuo pasirašymo momento ir galioja iki 2020 m. sausio mėn. 1 d. 7.00 val. Jeigu Pirkimo sutarties terminui pasibaigus kuri nors iš šalių nėra pilnai įvykdžiusi savo įsipareigojimų, tai Pirkimo sutartis galioja iki visiško šios šalies įsipareigojimo įvykdymo.

15.13. Laimėjęs Tiekėjas, su kuriuo bus sudaryta Sutartis, neturės teisės perduoti savo įsipareigojimų pagal Sutartį trečiajam asmeniui, išskyrus, jeigu Sutartyje nurodyta kitaip.

15.14. Jeigu Sutarties projektas su laimėjusiu Tiekėju nėra suderinamas per 10 (dešimt) darbo dienų nuo laimėjusio pasiūlymo paskelbimo arba sutarties sudarymo atidėjimo termino pasibaigimo (jei pasiūlymą pateikia daugiau kaip 1 Tiekėjas), Įsigyjančioji organizacija turi teisę laikyti, jog Tiekėjas atsisakė pasirašyti Sutartį.

15.15. Kitas sąlygas Sutarties šalys aptaria Sutartyje.

PRIDEDAMA:

Priedas Nr. 1. Techninės sąlygos.

Priedas Nr. 2. Pasiūlymo forma.

Konkurso sąlygų

priedas Nr. 1

**GAMTINIŲ DUJŲ PIRKIMO 2019 METAMS**

**TECHNINĖ SPECIFIKACIJA**

1. **Pirkimo objektas** – gamtinės dujos (*toliau – GD*).
2. **GD** **vartojimo paskirtis** – elektros ir šilumos energijos gamyba akcinės bendrovės „VILNIAUS ŠILUMOS TINKLAI“ (*toliau – Pirkėjas*) objektuose.
3. **Reikalavimai gamtinių dujų kokybei** –GD sudėtis ir kokybė turi atitikti Lietuvos Respublikos energetikos ministro 2013 m. spalio 4 d. įsakymu Nr. 1-194 patvirtintus GD [kokybės](http://www.litlex.lt/scripts/sarasas2.dll?Tekstas=1&Zd=DUJ%D8+ir+KOKYB%CBS&Vr=&Id=172632&Pr=&Mt=&Mn=&Dn=&Km=&Rs=#8z) reikalavimus (aktuali redakcija) (Žin., 2013-10-10, Nr. 106-5249), kitų teisės aktų, reglamentuojančių gamtinių dujų sudėtį ir kokybę, reikalavimus.
4. **GD turi būti tiekiamos** vadovaujantis Lietuvos Respublikos energetikos ministro 2014 m. spalio 10 d. įsakymu Nr. 1-248 patvirtintomis Gamtinių dujų tiekimo ir vartojimo taisyklėmis, ar kitų teisės aktų, reglamentuojančių gamtinių dujų tiekimą, reikalavimais.
5. **GD** **pirkimo vieta** – Lietuvos virtualus prekybos taškas, kuriame Tiekėjas parduoda GD, o Pirkėjas jas perka ir priima.
6. **Numatomas GD tiekimo laikotarpis** nuo Sutarties pasirašymo dienos iki 2020 m. sausio 1 d. 07:00 val.
7. **GD kiekio matavimo vienetas** – megavatvalandė (MWh), apskaičiuota naudojant GD viršutinio šilumingumo vertę. GD viršutinio šilumingumo paros vertės skelbiamos AB „Amber Grid“ puslapyje.
8. **Ataskaitinis laikotarpis** – GD tiekimo laikotarpis nuo praėjusio mėnesio 1 d. 7:00 val. iki einamojo mėnesio 1 d. 7:00 val.
9. **Planuojamas preliminarus bendras GD poreikis 2019 m.** – 665.300 MWh\*, iš to skaičiaus ketvirčiais ir mėnesiais:

|  |  |  |  |  |  |  |  |
| --- | --- | --- | --- | --- | --- | --- | --- |
| I ketvirtis, MWh | | II ketvirtis, MWh | | III ketvirtis, MWh | | IV ketvirtis, MWh | |
| Iš viso: | 149.700 | Iš viso: | 78.400 | Iš viso: | 5.400 | Iš viso: | 431.800 |
| sausis | 0 | balandis | 69.700 | liepa | 1.700 | spalis | 131.500 |
| vasaris | 0 | gegužė | 7.100 | rugpjūtis | 1.800 | lapkritis | 122.400 |
| kovas | 149.700 | birželis | 1.600 | rugsėjis | 1.900 | gruodis | 177.900 |

\* GD kiekis gali **didėti ar mažėti ne daugiau kaip 50 procentų** nuo preliminaraus metinio kiekio.

Tiekėjo siūlomas GD tiekimo kiekis turi būti ne mažesnis kaip 250.000 MWh.

1. Pirkėjas, Tiekėjui prašant, turi teisę patikslinti mėnesinius, savaitinius GD tiekimo preliminarius grafikus. Šiuos patikslinimus Pirkėjas pateikia Tiekėjui jam priimtinu elektroniniu būdu.
2. Pirkėjas kiekvieną darbo dieną, einančią po GD pristatymo paros, iki 13.00 val. teikia Tiekėjui preliminarų GD tiekimo grafiką už praėjusią GD pristatymo parą (-as).
3. Kadangi Pirkėjas turi ir nekasdieninių GD apskaitos vietų, skirstymo sistemos operatoriui patikslinus GD kiekius, iki 4 darbo dienos po ataskaitinio laikotarpio, patikslina ir pateikia galutinį GD grafiką.
4. Pirkėjo per ataskaitinį laikotarpį iš Tiekėjo perkamu GD kiekiu pripažįstamas patiektas ir galutiniu GD tiekimo grafiku suderintas kiekis.
5. GD kiekis grafike per ataskaitinį laikotarpį išreiškiamas energijos vienetais (MWh) ir paskirstytas paromis.
6. Tiekėjas pagal suderintą galutinį GD tiekimo grafiką pateikia Pirkėjui GD pirkimo – pardavimo aktą. Tiekėjas PVM sąskaitą faktūrą už patiektas dujas per ataskaitinį laikotarpį Pirkėjui pateikia kartu su dujų pirkimo – pardavimo aktu.
7. Šildymo sezono metu (gruodžio ir kovo mėnesiais) Tiekėjas turi užtikrinti ne mažesnį kaip 20.000 MWh GD patiekimą per parą.
8. Tiekėjui nepateikus 9 punkte nurodytų GD kiekių ir (ar) neužtikrinus 16 punkte paros kiekio, Tiekėjas padengia Pirkėjui balansavimo sąnaudas (disbalanso dujų paros kaina minus Tiekėjo ataskaitinio mėnesio GD pardavimo kaina padauginta iš nepatiekto paros kiekio, EUR be PVM).

Konkurso sąlygų

priedas Nr. 2

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Akcinė bendrovė „VILNIAUS ŠILUMOS TINKLAI“

**PASIŪLYMAS**

**DĖL GAMTINIŲ DUJŲ pirkimo**

2019 m. \_\_\_\_\_\_\_\_\_\_\_\_\_\_\_\_\_ d.

# INFORMACIJA APIE TIEKĖJĄ

|  |  |
| --- | --- |
| Tiekėjo pavadinimas / Jungtinei veiklai susivienijusių Tiekėjų pavadinimai |  |
| Jungtinės veiklos sutarties atsakingas partneris *(pildoma, jei pasiūlymą teikia Jungtinei veiklai susivienijusių Tiekėjų grupė)* |  |
| Tiekėjo adresas(-ai)[[1]](#footnote-1) *(jei skiriasi, taip pat nurodyti ir adresą korespondencijai)* |  |
| Juridinio asmens kodas(-ai)1 (tuo atveju, jei Pasiūlymą pateikia fizinis asmuo - verslo pažymėjimo Nr. ar pan.) |  |
| Tiekėjo PVM mokėtojo kodas(-ai)1 |  |
| Tiekėjo / Jungtinės veiklos sutarties atsakingo partnerio sąskaitos numeris ir banko pavadinimas |  |
| Tiekėjo / Jungtinės veiklos sutarties atsakingojo partnerio telefono numeris |  |
| Pasiūlymo pasirašymui Tiekėjo / Jungtinės veiklos atsakingojo partnerio įgalioto asmens vardas, pavardė |  |

Informacija apie kiekvieno **Tiekėjų grupės** nario savo jėgomis numatomų tiekti prekių dalį (*pildoma, kai Pasiūlymą pateikia Tiekėjų grupė*)

|  |  |  |
| --- | --- | --- |
| Eil. Nr. | Tiekėjų grupės nario pavadinimas | Numatoma tiekti prekių dalis |
| 1. |  |  |
| ... |  |  |

# INFORMACIJA APIE PASIŪLYMĄ PATEIKUSIO TIEKĖJO / JUNGTINĖS VEIKLOS ATSAKINGOJO PARTNERIO (KONTAKTINĮ) ASMENĮ

|  |  |
| --- | --- |
| Vardas, Pavardė |  |
| Telefono numeris / Mobilaus telefono numeris |  |
| Elektroninio pašto adresas |  |

# SUTIKIMAS SU PIRKIMO SĄLYGOMIS

Pažymime, kad pateikdami savo pasiūlymą, sutinkame su Pirkimo sąlygose nustatytomis Pirkimo procedūromis ir esminėmis Sutarties sąlygomis.

Patvirtiname, kad atidžiai perskaitėme visus Pirkimo sąlygų reikalavimus, tame tarpe ir Techninės specifikacijos, reikalavimus, mūsų Pasiūlymas juos visiškai atitinka ir įsipareigojame jų laikytis vykdydami Sutartį. Taip pat įsipareigojame laikytis ir kitų Lietuvos Respublikoje galiojančių ir Pirkimo objektui bei Sutarčiai taikomų teisės aktų reikalavimų.

1. **PASIŪLYMO KAINA**

Pasiūlymo kaina nurodoma eurais užpildant žemiau pateiktą lentelę:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil. Nr.** | **Perkamos prekės pavadinimas** | **Planuojamas pirkti gamtinių dujų kiekis, MWh** | **Tiekėjo siūlomas gamtinių dujų kiekis MWh**  *(ne mažiau 250.000 MWh)* | **Tiekėjo siūlomas gamtinių dujų kiekis MWh**  *(2019 m. ketvirčiais)* | | **UAB GET Baltic gamtinių dujų biržos interneto svetainėje paskelbta Lietuvos prekybos aikštelės** *(prieš pasiūlymo konkursui pateikimo dieną ėjusio paskutinio mėnesio)* **gamtinių dujų mėnesio vidutinė svertinė kaina EUR/MWh (be PVM)** | **Tiekėjo siūloma nuolaida***1*nuo gamtinių dujų biržos operatoriaus UAB GET Baltic gamtinių dujų biržosinterneto svetainėjeLietuvos prekybos aikštelėje skelbiamos gamtinių dujų mėnesio vidutinės svertinės kainos **EUR/MWh (be PVM)** | **Vienos MWh kaina EUR be PVM**  *(6 - 7)*  **(naudojama pasiūlymų vertinimui)** | **Viso kaina,**  **EUR be PVM**  *(4 x 8 )* |
| *1* | *2* | *3* | *4* | *5* | | *6* | *7* | *8* | *9* |
| 1. | Gamtinės dujos (GD) | 665.300 |  | I ketv. |  |  |  |  |  |
| II ketv. |  |
| III ketv. |  |
| IV ketv. |  |
| **Viso pasiūlymo kaina, EUR be PVM:** | | | | | | | | |  |
| **PVM 21%:** | | | | | | | | |  |
| **Viso pasiūlymo kaina, EUR su PVM:** | | | | | | | | |  |

**PASTABA:**

*1 Siūlant nuolaidą, rašoma* ***„-“*** *ir nuolaidos dydis išreikštas eurais (pvz., jeigu Tiekėjas siūlo* ***1,00 EUR/MWh nuolaidą*** *nuo gamtinių dujų biržos operatoriaus UAB GET Baltic gamtinių dujų biržos interneto svetainėje Lietuvos prekybos aikštelėje paskelbtos mėnesio vidutinės gamtinių dujų svertinės kainos), tuomet Tiekėjas rašo* ***-1,00****)*

**Patvirtiname**, kad pasiūlyta **nuolaida** - \_\_ **EUR/MWh,** be PVM **galioja** visu sutarties galiojimo laikotarpiu.

Patvirtiname, kad teikdami šį pasiūlymą, Tiekėjas \_\_\_\_\_\_\_\_\_\_\_\_\_\_\_\_\_\_\_\_ laikosi Konkurso sąlygų 9.1 punkto reikalavimo. *(Tiekėjo pavadinimas)*

1. **PASIŪLYMO GALIOJIMO TERMINAS**

Pasiūlymas galioja 90 dienų nuo pasiūlymų pateikimo termino pabaigos.

1. **KONFIDENCIALI INFORMACIJA**

Siekiant užtikrinti, kad Laimėjusių Tiekėjų Pasiūlymuose esančios informacijos paskelbimas neprieštarautų teisės aktų reikalavimams, teisėtiems Tiekėjų interesams arba netrukdytų laisvai konkuruoti tarpusavyje, **prašome nurodyti, ar pasiūlyme yra konfidencialios informacijos ir kokia Pasiūlyme nurodyta informacija yra konfidenciali.**

Tiekėjas negali nurodyti, kad visas pasiūlymas yra konfidencialus arba, kad konfidenciali yra kaina.

|  |  |  |
| --- | --- | --- |
| **Eil. Nr.** | **Dokumento pavadinimas** | **Kokiu pagrindu atitinkamas dokumentas yra konfidencialus?** |
| 1. |  |  |
| 2. |  |  |

Pasirašydamas šį pasiūlymą, tvirtintu visų kartu su pasiūlymu pateikiamų dokumentų tikrumą.

**7. PATEIKIAMŲ DOKUMENTŲ SĄRAŠAS**

|  |  |  |
| --- | --- | --- |
| Eil.  Nr. | Pateiktų dokumentų pavadinimas | Dokumentų puslapių skaičius |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas)[[2]](#footnote-2)

1. Tuo atveju, jei Pasiūlymą teikia Jungtinei veiklai susivienijusių Tiekėjų grupė, pateikiama informacija apie visus jungtinei veiklai susivienijusius Tiekėjus. [↑](#footnote-ref-1)
2. Jei Pasiūlymą Pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę. [↑](#footnote-ref-2)